John Zorn

John Zorn (* 2. september 1953, New York, New York, USA) je americký avantgardný alto-saxofonista, multiinštrumentalista, hudobný producent a skladateľ. 

V detstve sa učil hrať na klavír, flautu a gitaru. K hudbe mal prístup už od detstva, ale oficiálne kariéru začal začiatkom sedemdesiatych rokov. Odvtedy spolupracoval s mnohými hudobníkmi, medzi ktorých patrí napríklad Bill Laswell, Bill Frisell, Fred Frith, Marc Ribot, Mike Patton, Jad Fair, Lou Reed, Laurie Anderson a Yamantaka Eye. 

Od konca osemdesiatych rokov do začiatku deväťdesiatych hral so skupinou Naked City a približne v rovnakom čase založil skupinu Painkiller. Od deväťdesiatych rokov hrá tiež so súborom Masada. 

V roku 1995 založil vlastné vydavateľstvo Tzadik Records, v ktorom vydal väčšinu svojich neskorších albumov. Je aj autorom hudby k mnohým filmom.

 Diskografia 

 Iné projekty 

 Zdroj 

Kategória:Hudobní skladatelia USA
Kategória:Saxofonisti USA
Kategória:Osobnosti z New Yorku